recursal/SuperWikiNEXT-32B huggingface dataset:
**பீட்டர் ஹைடன் டிங்க்லேஜ்** (பிறப்பு: ஜூன் 11, 1969) என்பவர் அமெரிக்க நடிகர் மற்றும் திரைப்படத் தயாரிப்பாளர் ஆவார்.

டின்கிலேஜ் பெனிங்டன் கல்லூரியில் நடிப்பதைப் பற்றி படித்துள்ளார். அங்கு பல மேடை நாடகங்களை தயாரித்துள்ளார். திரைப்படத்துறையில் *லிவிங் இன் ஆப்லீயன்* (1995) என்ற படத்தின் மூலம் முதன் முதலாக அறிமுகம் ஆனார்.

*தி ஸ்டேஷன் ஏஜெண்ட்* (2003) என்ற நகைச்சுவைத் திரைப்படத்திற்குப் பிறகு புகழ் பெற்ற நடிகரானார். அதன் பின் எண்ணற்ற படங்களிலும், அமெரிக்கத் தொலைக்காட்சி தொடர்களிலும் நடித்துள்ளார்.

*எல்ஃப்* (2003), *பைன்ட் மி கில்லிடி* (2006), *அண்டர்டாக்* (2007), *பெனெலோப்* (2008), *டெத் அட் எ பர்னல்* (2007), *த குரோனிக்கல்ஸ் ஆஃப் நார்னியா: பிரின்ஸ் காஸ்பியன்* (2008), *எக்ஸ்-மென்: டேஸ் ஆப் பியூச்சர் பாஸ்ட்* (2014) மற்றும் *மூன்று பில்போர்ட்ஸ் அவுட்ஸ் எபிங், மிசோரி* (2017) போன்ற திரைப்படங்களில் குறிப்பிடத் தக்க கதாப்பாத்திரங்களில் நடித்துள்ளார்.

2018 ஆம் ஆண்டு ஸ்க்ரீன் ஆக்டர்ஸ் கில்ட் விருது பெற்றார்.

2009 லிருந்து எச்பிஓ தொலைக்காட்சியில் வெளியான கேம் ஆப் திரோன்ஸ் தொடரில் தெரியன் லேன்சிஸ்டர் என்ற கதாப்பாத்திரத்தில் நடித்துள்ளார். இதற்காக பிரைம்டைம் எம்மி விருதுக்கு தொடர்ச்சியாக ஏழு முறை பரிந்து செய்யப்பட்டு, மூன்று முறை பிரைம்டைம் எம்மி விருதினை வென்றுள்ளார். 2012 ல் தொலைக்காட்சி தொடருக்கான கோல்டன் குளோப் விருதினைப் பெற்றார்.

ஆதாரங்கள்
---------

1. ↑  Edward Guthmann (October 12, 2003). "'Station' actor draws big attention / Peter Dinklage a Sundance hit in first-ever lead role for a dwarf". SF Gate. August 13, 2014 அன்று மூலம் பரணிடப்பட்டது. April 26, 2018 அன்று பார்க்கப்பட்டது.
2. ↑  Tom Dawson (October 28, 2014). "BBC - Films - Peter Dinklage". BBC. January 19, 2019 அன்று பார்க்கப்பட்டது.
3. ↑

வெளி இணைப்புகள்
---------------

**பொது**

* ஐ.எம்.டி.பி இணையத்தளத்தில் பீட்டர் டிங்க்லேஜ்
* Dinklage&middle= பீட்டர் டிங்க்லேஜ் at the Internet Off-Broadway Database
* எம்மிசை.காமில் பீட்டர் டின்கில்ஜ்
* Dan Kois (March 29, 2012). "Peter Dinklage Was Smart to Say No". *த நியூயார்க் டைம்ஸ்*. .

**நேர்காணல்கள்**

* பீட்டர் டிங்கிள்லேஜ் உடன் தி ஏஜெண்டரைப் பற்றி நேர்காணல்
* தி ஸ்டேஷன் முகவர் பற்றி பிபிசி திரைப்படங்கள் நேர்காணல்
* பிளேபாய் 20Q நேர்காணல் பீட்டர் டின்கிலேஜ்
**கொண்டாநகரம் குலசேகரமுடையார் கோயில்** தமிழ்நாட்டில் திருநெல்வேலி மாவட்டம், கொண்டாநகரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் குலசேகரமுடையார், ஆவுடையம்மாள் சன்னதிகளும், முருகன், விநாயகர், பெருமாள், சண்டிகேஸ்வரர் உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது. ஐப்பசி மாதம் திருக்கல்யாணம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**முரட்டு காளை** 2012 (murattukaalai 2012) இல் வெளிவந்த தமிழ் திரைப்படமாகும். கே. செல்வ பாரதி இத்திரைப்படத்தை இயக்கியிருந்தார். இத்திரைப்படம் 1980 ல் அதே பெயரில் வெளியான திரைப்படத்தின் மீள்உருவாக்கம் ஆகும். இத்திரைப்படத்தில் முன்னணி கதாபாத்திரங்களில் சுந்தர் சி. மற்றும் சினேகா ஆகியோர் நடித்திருந்தனர். மேலும் சூன் 15, 2012 ல் வெளியிடப்பட்டுள்ளது. வர்த்தக ரீதியில் தோல்விப் படமாக அமைந்தது  மேலும் இத்திரைப்படம் இந்தி மொழியில் "ரிட்டன் ஒவ் ஜோசிலை" எனும் பெயரில் மொழியாக்கம் செய்து வெளியிடப்பட்டமை குறிப்பிடத்தக்கது.

கதைச்சுருக்கம்
--------------

காளையன் ஓர் சாதாரண மனிதன். ஜல்லிக்கட்டில் பங்கு பற்றி காளைகளை அடகுவது அவனுடைய தொழிலாகும். இவர்களுடைய எதிரி அயலூர் ஜமீன்தாரான வரதராஜன் (சுமன்) என்பவராவார். ஜமின்டார் ஒரு ஊதாரித்தனமான வாழ்வை வாழ்ந்ததுடன். அவர் திருநங்கையான சரோஜாவுடன் (விவேக்) நெருங்கி பழகிவந்தார். வரதராஜனின் தங்கையான பிரியா (சிந்து தொலானி) காளையன் ஓர் ஐல்லிக்கட்டு போட்டியில் பங்கு பற்றி வெற்றியடைந்ததை பார்த்து ஒரு முகமாக காதலித்து வந்தாள். வரதராஜன் தனது தங்கையான பிரியாவை காளையனுக்கு திருமணம் செய்து வைக்க தீர்மானித்தான். அத்தோடு தமது நிலத்தின் ஒரு பகுதியையும் வழங்க தீர்மானித்தான். ஆனால் பிரியா தனது சகோதரர்களை தம்மிடம் இருந்து பிரிக்கத்தான் வருகிறாள் என்பதை அறிந்த காளையன் அவளை திருமணம் செய்ய மறுக்கிறான். பின்னர் புவனா மீது ஆசைகொள்ள படத்தின் மீதிக்கதை அவர்களுக்கு இடையே நடக்கும் காதலையும் அடிப்படையாக கொண்டிருந்தது.

நடிகர்கள்
---------

* சுந்தர். சி - காளையன்
* சினேகா - புவனா
* சிந்து தொலானி - பிரியா
* சுமன் - வரதராஜன்
* விவேக் - சரோஜா / சாமி
* மீனால் - சரோஜாவின் பணிப்பெண்
* பெரிய கறுப்பு தேவர் - சரோஜாவின் பாட்டன்
* ஸ்ரன்ட் சில்வா - சுருளி
* தேவா
* விச்சு விஸ்வநாத்
* லொள்ளு சபா ஜீவா

இசை
---

ஸ்ரீகாந்த் தேவா இத்திரைப்படத்திற்கு இசையமைத்திருந்தார். கே. செல்வ பாரதி இத்திரைப்படத்திற்குரிய பாடல்வர்களை எழுதியிருந்தார்.

மேற்கோள்கள்
-----------

1. ↑  "Sneha's first release post marriage". IndiaGlitz. 9 June 2012. 10 ஜூன் 2012 அன்று மூலம் பரணிடப்பட்டது. 9 சூன் 2012 அன்று பார்க்கப்பட்டது.
2. ↑  "'Murattu Kaalai' coming soon – Tamil Movie News". IndiaGlitz. 2012-02-27. 2012-03-01 அன்று மூலம் பரணிடப்பட்டது. 2012-08-05 அன்று பார்க்கப்பட்டது.
**பீட்டர் ஜான் பார்னெல் பர்க்** (Peter John Parnell Burge 17 மே 1932 - 5 அக்டோபர் 2001) ஒரு முன்னாள் ஆஸ்திரேலியத் துடுப்பட்ட வீரர், ஆவார். இவர் 1955 மற்றும் 1966 க்கு இடையில் 42 தேர்வுத் துடுப்பாட்டப் போட்டிகளில் விளையாடினார். ஒரு வீரராக ஓய்வு பெற்ற பின்னர் அவர் மிகவும் மதிப்பிற்குரிய போட்டி நடுவராக ஆனார், மேலும் 25 தேர்வுத் துடுப்பாட்டம் மற்றும் 63 ஒருநாள் பன்னாட்டுத் துடுப்பாட்டப் போட்டிகளை மேற்பார்வையிட்டார். 

அவர் 1965 ஆம் ஆண்டில் இந்த ஆண்டின் விசுடன் துடுப்பாட்ட வீரராக இருந்தார், 1997 ஆம் ஆண்டில் "ஒரு வீரர், நிர்வாகி மற்றும் சர்வதேச நடுவராக கிரிக்கெட்டுக்கு சேவை செய்ததற்காகவும்" ஆர்டர் ஆஃப் ஆஸ்திரேலியா (AM) உறுப்பினராக நியமிக்கப்பட்டார்.

ஆரம்ப ஆண்டுகளில்
----------------

பிரிஸ்பேன் நகரின் புறநகர்ப் பகுதியான குயின்ஸ்லாந்தின் கங்காரு பாயிண்டில் கிரிக்கெட் குடும்பத்தில் பர்கே பிறந்தார். அவரது தந்தை தாமஸ் ஜான் "ஜாக்" பர்க் ஒரு விற்பனையாளராக இருந்தார், அவர் நைல் இண்டஸ்ட்ரீஸ், மற்றும் ஜவுளி நிறுவனத்திற்கான மாநில பிரதிநிதியாக இருந்தார்.  ஜாக் பர்க் பிரிஸ்பேனின் முதல் தரத் துடுப்பாட்டப் போட்டிகளில் கிழக்கு புறநகர்ப் பகுதிகளை பிரதிநிதித்துவப்படுத்தினார்.பின்னர் துடுப்பாட்ட நிர்வாகியாக ஆனார். குயின்ஸ்லாந்து துடுப்பாட்ட சங்கத்தின் மூத்த நிர்வாகியாக 1945 முதல் 1957 இல் இறக்கும் வரை பணியாற்றினார். அவர் 1952 முதல் 1957 வரை ஆஸ்திரேலிய கட்டுப்பாட்டு வாரியத்தில் குயின்ஸ்லாந்தைப் பிரதிநிதித்துவப்படுத்தினார், மேலும் 1944 முதல் 1949 வரை மாநில தேர்வாளராக இருந்தார். பீட்டர் நினைவு கூர்ந்தார், "எனக்குத் தெரிந்த சிறந்த விரக்தியடைந்த தேர்வுத் துடுப்பாட்ட வீரர் என் அப்பா தான். எனக்கு நினைவு தெரிந்ததில் இருந்து அவர் எப்போதும் துடுப்பாட்டம் விளையாட விரும்பினார் "எனத் தெரி இத்தார். 

பர்கே தனது தந்தையால் கிரிக்கெட் மீது ஆர்வம் கொண்டார்.  மூன்று வயதில் முதலில் ஒரு மட்டையை வைத்திருந்த பர்க், ஒரு சாக் போர்த்தப்பட்ட பந்தை அடித்து ஒரு கயிற்றில் கட்டியதன் மூலம் தனது தாயைக் கோபப்படுத்தினார். ஐந்து வயதில், அவர் புராண்டா பாய்ஸ் ஸ்டேட் பள்ளிக்குச் சென்றார், அவரது தந்தையின் பயிற்சி காரணமாக, பள்ளியில் சிறந்த துடுப்பாட்ட வீரராக இருந்தார். அவர் எட்டரை வயதில் இருந்தபோது தனது முதல் போட்டியில் விளையாடினார், மேலும் தனது முதல் நூறு ஓட்டத்தினை ஒன்பது வயதில் அடித்தார். ஒன்பது வயதில், புர்ராண்டா துடுப்பாட்ட அணிக்காக பர்க் 223 ஓட்டங்கள் எடுத்தார், பின்னர் கடுமையான வெப்பம் காரணமாக ஓய்வு பெற முடிவு செய்தார். 

பதிமூன்றாவது வயதில் அவர் ஆங்கிலிகன் சர்ச் கிராமர் பள்ளியில் சேர்ந்தார். அது மாநிலத்தின் செல்வாக்கு மிக்க தனியார் பள்ளிகளில் ஒன்று ஆகும். அவர் தனது இறுதி மூன்று ஆண்டுகளில் முதல் லெவன் போட்டியில் விளையாடினார், மேலும் தனது இறுதி ஆண்டில் முதல் தரத் துடுப்பாட்டப் போட்டியில் இவர் அறிமுகமானார். அவர் ஒரு இழப்புக் கவனிப்பாளராக இருந்து மூன்றாவது இடத்தில்மட்டையாட்டினார். அவர் மாநிலத் தேர்வுக்கு பரிசீலிக்கப்பட்டபோது, அவரது தந்தை குயின்ஸ்லாந்து தேர்வுக் குழுவிலிருந்து விலகி இருக்க வேண்டியிருந்தது.

மேற்கோள்கள்
-----------

1. 1 2  Haigh, p. 198.
2. ↑  "Wisden 1965 - Peter Burge". -Wisden. 1965. 2007-05-21 அன்று பார்க்கப்பட்டது.
**மும்மெத்தில்சிலில் அயோடைடு** *(Trimethylsilyl iodide)* என்பது (CH3)3SiI என்ற மூலக்கூற்று வாய்ப்பாடு கொண்ட ஒரு கரிம சிலிக்கன் சேர்மம் ஆகும். நிறமற்ற இச்சேர்மம் அறைவெப்பநிலையில் ஆவியாகும் திரவமாக இருக்கிறது.இது அயோடோ மும்மெத்தில்சிலேன் என்றும் அழைக்கப்படுகிறது.

தயாரிப்பு
---------

அறுமெத்தில் இருசிலேனை அயோடின் பயன்படுத்தி ஆக்சிசனேற்றப் பிளவு வினையின் மூலமாக மும்மெத்தில்சிலில் அயோடைடைத் தயாரிக்கலாம் அல்லது அறுமெத்தில் இருசிலாக்சேனை அலுமினியம் மூவயோடைடு கொண்டும் பிளந்து தயாரிக்கலாம்.

TMS-TMS + I2 → 2 TMSI (TMS = (CH3)3Si)
TMS-O-TMS + AlI3 → 2 TMSI + "AlIO"

பயன்கள்
-------

ஆல்ககால்களில் மும்மெத்தில்சிலில் தொகுதியை அறிமுகப்படுத்த மும்மெத்தில்சிலில் அயோடைடு பயன்படுத்தப்படுகிறது.

ROH + TMSI → RO(TMS) + HI
இவ்வகை வினைகள் வாயு நிரலியல் பகுப்பாய்வுகளுக்கு பயன்படுத்த உபயோகமாக இருக்கும். இவ்வினையில் உருவாகும் சிலைல் ஈதர் வருவிக்கப்படாத அசல் ஈதரை விட எளிதில் ஆவியாகும் பண்பைப் பெற்றுள்ளது. 
அதிகமான அளவில் மும்மெத்தில்சிலில் பொருட்களைப் பெற வேண்டுமெனில் மலிவு விலையில் கிடைக்கும் மும்மெத்தில்சிலில் குளோரைடு பயன்படுத்த முன்னுரிமை அளிக்கப்படுகிறது.

மேற்கோள்கள்
-----------

1. 1 2  Olah, G.; Narang, S.C. (1982). "Iodotrimethylsilane—a versatile synthetic reagent". *Tetrahedron* **38** (15): 2225. doi:10.1016/0040-4020(82)87002-6.
2. ↑  Michael E. Jung; Mark A. Lyster (1988). "Cleavage of Methyl Ethers with Iodotrimethylsilane: Cyclohexanol from Cyclohexyl Methyl Ether". *Organic Syntheses*. . ; *Collective Volume*, **6**, p. 353
3. ↑
**தைட்டனைல் சல்பேட்டு** *(Titanyl sulphate)* என்பது TiOSO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது வெண்மை நிறத்தில் காணப்படுகிறது. தைட்டானியம் டையாக்சைடுடன் புகையும் கந்தக அமிலத்தைச் சேர்த்து சூடுபடுத்துவதால் தைட்டனைல் சல்பேட்டு உருவாகிறது. நீரேறிய தைட்டானியம் டையாக்சைடு கூழ்மமாக இது நீராற்பகுப்பு அடைகிறது. நான்முக கந்தகமும் எண்முக தைட்டானியம் மையங்களும் சேர்ந்த அடர் பலபடி வலையமைப்பை இச்சேர்மம் பெற்றுள்ளது. 

தைட்டானியத்துடன் இணைக்கப்பட்டுள்ள ஆறு ஈந்தணைவிகளும் நான்கு வேறுபட்ட சல்பேட்டு பகுதிக்கூறுகள் மற்றும் ஒரு ஆக்சைடு பாலத்திலிருந்து பெறப்பட்டவையாகும். இச்சேர்மத்தின் ஓர் ஒற்றை நீரேற்றும் அறியப்படுகிறது. இதுவும் நீரற்ற பொருள் போலவே தயார் செய்யப்படுகிறது. நீரேற்றில் ஒரு Ti-OS பிணைப்பு Ti-OH2 பிணைப்பால் மாற்றீடு செய்யப்படுகிறது 

தைட்டனைல் சல்பேட்டு கட்டமைப்பின் பகுதிகள்TiOSO4, சல்பேட்டு மற்றும் தைட்டானியம் மையங்களின் இணைப்பின் விவரிப்பு.TiOSO4(H2O), நீரின் இருப்பைக் காட்டுகிறது.Ti = நீலம், O = சிவப்பு, மற்றும் S = மஞ்சள்
.

மேற்கோள்கள்
-----------

1. ↑  Gatehouse, B. M.; Platts, S. N.; Williams, T. B. (1993). "Structure of Anhydrous Titanyl Sulfate, Titanyl Sulfate Monohydrate and Prediction of a New Structure". *Acta Crystallographica Section B* **49**: 428–435. doi:10.1107/S010876819201320X.
ஊரகம் அம்மாதிருவாடி கோயில் 
**அம்மாதிருவடி கோயில்** (*Ammathiruvadi Temple*) அல்லது **வலயதீஸ்வரி கோயில்** என்பது கேரளத்தின், திருச்சூர் மாவட்டத்தில் ஊரகம் என்ற சிற்றூரில் அமைந்துள்ள ஒரு கோயிலாகும். இந்த அற்புதமான பண்டைய தேவி கோயிலானது திருச்சூர் நகரத்திலிருந்து சுமார் 12 கி.மீ தொலைவிலும், திருச்சூர் நோக்கி பயணிக்கும் போது இரிஞ்ஞாலகுடா நகரத்திலிருந்து கிட்டத்தட்ட அதே தோலைவிலும் அமைந்துள்ளது. 

இங்கு அமைந்துள்ள புகழ்பெற்ற கோயிலானது, முக்கியமான 108 துர்க்கை கோயில்களில் முதன்மையானது, இது "அம்மாதிருவாடி கோயில்" என்று பிரபலமாக அழைக்கப்படுகிறது. 

ஊரகம் அம்மதிருவாடி கோயிலானது அதன் கம்பீரமான இராஜகோபுரம், மதில்கெட்டு (மதில் சுவர்கள்), ஊதுபுரா (உணவு மண்டபம்), நாலம்பலம் (கருவறையை ஓட்டி சுற்றியுள்ள கட்டிடம்), இரட்டை அடுக்கு மாடி ஸ்ரீகோவில் (கருவறை ) ஆகியவற்றைக் கொண்ட ஒரு கட்டடக்கலை அற்புதம்.. 

கேரளத்தின் 108 துர்காலயங்களில் (துர்கை கோயில்களில்) முதன்மையானது வலயதீஸ்வரி கோயில் அல்லது ஊரகம் அம்மதிருவாடி கோயில் என்று அழைக்கப்படுகிறது. புராணங்களின் கூற்றுப்படி, கேரளத்தை மகாவிஷ்ணுவின் ஆறாவது அவதாரமான பரசுராமர் கடலில் இருந்து மீட்டு தனது பரசு (கோடரியை) கன்னியாகுமரியிலிருந்து கோகர்ணத்துக்கு எறிந்து இந்த நிலத்தை 64 கிராமங்களாகப் பிரித்தார். இந்த பார்கவா நிலத்தின் செழிப்புக்கும், நல்வாழ்வுக்கும், துர்கையின் தீங்கற்ற ஆசீர்வாதம் பெறுவது அவசியம் என்பதை உணர்ந்த அவர், துர்கை கோயிலுக்கு 108 இடங்களை அடையாளம் கண்டார். இந்த கோயில்களின் இருப்பிடங்கள் பரமசிவனின் மனைவியான சதி தேவியின் உடல் பாகங்கள் சிதறிய இடங்களைக் குறிக்கின்றன, தந்தையாகிய தட்சனால் அவமதிக்கப்பட்ட தாட்சாயிணி தட்சனின் யாகம் அழியுமாறு சபித்து விட்டு, தட்சன் தந்த உடல் தனக்கு வேண்டாமென தட்சன் நடத்திய யாகத்தின் தீயிலேயே எரிந்து போகிறாள். மனைவி இறந்த வருத்தத்தில், சிவன் தன் மனைவி தாட்சாயிணியின் இறந்த உடலை எடுத்துக் கொண்டு ஊழித்தாண்டவம் ஆடினார். சிவனின் ஆட்டத்தை நிறுத்த விஷ்ணு தன் சக்ராயுதத்தால் தாட்சாயிணியின் உடலை துண்டுகளாக வெட்டி வீழ்த்தினார்.

கோயில் வரலாறு
-------------

கடுமையான இயற்கை சீற்றத்தில் சிக்கியபோது ஒரு மரியாதைக்குரிய நம்பூதிரி குடும்பம் இந்த கோயிலை நிறுவியதாக கருதப்படுகிறது. இங்கு கருவறையில் உள்ள அம்பிகையை மயிலிறகால் மட்டுமே தூய்மைப்படுத்துவார்கள்.
**முயூக்கெல் லாகசு** *(Müggel Lacus*) என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 84.44° வ மற்றும் 3203.5° மே என்ற அடையாள ஆள்கூறுகளில் டைடனின் உலகத்தில் இந்த ஏரி காணப்படுகிறது
நீர்ம ஐதரோகார்பன்களான திரவ ஈத்தேனும் மீத்தேனும்  சேர்ந்து 170 கிலோமீட்டர் விட்டத்தில் இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள செருமனி நாட்டிலுள்ள பெர்லினின் முயூக்கெல்சீ ஏரியின் நினைவாக டைட்டனின் இந்த ஏரிக்கு முயூக்கெல் லாகசு பெயரிடப்பட்டது. 2013 ஆம் ஆண்டு திசம்பர் 3 இல் உலகளாவிய வானியல் ஒன்றியம் இப்பெயரை அங்கீகரித்தது
.

மேற்கோள்கள்
-----------

1. ↑  Map of the liquid bodies in the north polar region of Titan.
2. 1 2  "Müggel Lacus". *USGS planetary nomenclature page*. USGS. 2015-05-23 அன்று பார்க்கப்பட்டது. External link in `|work=` (உதவி)
3. ↑  Coustenis, A.; Taylor, F. W. (21 July 2008). *Titan: Exploring an Earthlike World*. World Scientific. பக். 154–155. பன்னாட்டுத் தரப்புத்தக எண்:978-981-281-161-5. இணையக் கணினி நூலக மையம்:144226016. .
**வைத்திலிங்கம் செட்டியார்** சோழ நாட்டிலிருந்து வந்து யாழ்ப்பாணத்தில் வசித்துவந்தவரும், அக்காலத்தில் யாழ்ப்பாணத்தை ஆண்ட ஒல்லாந்தரிடம் மொழி பெயர்ப்பாளராயிருந்த கொச்சிக் கணேசையர் என்பவரிடம் உத்தியோகம் பார்த்துவந்தவருமான கோபாலச் செட்டியார் என்பவருடைய மகனாவார். ஒரு பொழுது கொச்சிக் கணேசையருடன் ஏற்பட்ட கருத்து வேறுபாட்டைத் தொடர்ந்து கோபாலச் செட்டியார் அவர்கள் அவரை விட்டு விலகிச் சொந்தமாக வியாபாரம் செய்து வந்தார். இவ் வியாபாரம் மூலம் செட்டியாருக்கு ஒல்லாந்த தேசாதிபதியின் தொடர்பு கிடைத்தது. செட்டியாரின் நற்பண்புகள் காரணமாகத் தேசாதிபதியின் மனைவியும் செட்டியாரிடம் நல்ல நம்பிக்கை வைத்திருந்தாராம். ஒருமுறை தேசாதிபதியின் மனைவி சிறுவனாயிருந்த வைத்திலிங்கனைக் கோபாலச் செட்டியாரின் கடையிற் காண நேர்ந்த போது அவனைத் தன்னுடன் மாளிகைக்கு அழைத்துச் சென்றாராம். அன்றிலிருந்து வைத்திலிங்கனின் பெரும்பகுதி நேரம் மாளிகையிலேயே கழிந்தது. அங்கே அவர் ஒல்லாந்த மொழியையும் கற்றுக்கொண்டார். 

இளைஞனாக வளர்ந்த வைத்திலிங்கனுக்கு முத்துச் சலாபம் குத்தகை எடுக்க எண்ணம் ஏற்பட்டது. தேசாதிபதியின் மனைவியுடைய உதவியின் பேரில் முத்துச் சலாபக் குத்தகை வைத்திலிங்கனுக்குக் கிடைத்தது, அதன் மூலம் பெருமளவு வருமானமும் ஈட்டிக்கொள்ளக்கூடியதாக இருந்தது. தொடர்ந்து மூன்று தடவை குத்தகை எடுத்துப் பெரும் இலாபமீட்டிய இவர் சிறந்த சிவ பக்தியுடையவராக விளங்கினார். உரிய வயதில் சோழ நாட்டைச் சேர்ந்த சங்கந்தி என்னும் ஊரிலே ஒரு பெண்ணைத் திருமணம் செய்து இனிது வாழ்ந்து வந்தார். 

அக்காலத்தில் இந்தியாவிலிருந்து வந்து யாழ்ப்பாணத்தில் வசித்துவந்தவரும், கோபாலச் செட்டியாருக்கு நண்பரும், வைத்திலிங்கம் செட்டியாருக்குக் குருவுமான கூழங்கைத் தம்பிரான் என்பவருடைய ஆலோசனையின் பேரில், வண்ணார்பண்ணையில் ஒரு நிலத்தை வாங்கி வைத்தீஸ்வரப் பெருமானுக்குக் கோயில் எழுப்புவதற்காக 1787ஆம் ஆண்டில் அத்திவாரம் இட்டார். இக்கோயில் எவ்வித தடையுமின்றி 1790ல் நிறைவு பெற்றது. இதன் பின்னர் சுமார் பதினைந்து ஆண்டுகள் வரை கோயிலை அவரே பரிபாலனம் செய்து வந்தார். பின்னர் தனது இறுதிக் காலத்தில் சிவத் தலங்களுக்கு யாத்திரை செல்ல விரும்பிக் கோயில் பரிபாலனத்தைத் தனது இரு மகன்களிடமும் கையளித்துவிட்டுப் புறப்பட்டார். பல தலங்களையும் தரிசித்தபின் இறுதிக்காலத்தைக் காசியில் கழிக்க விரும்பி அங்கேயே தங்கியிருந்து சிறிது காலத்தில் காலமானார்.

துணை நூல்கள்
------------

வெளி இணைப்புகள்
---------------
ஒரு மும்மை வில்லை
**மும்மை வில்லை** (*Triplet lens*) என்பது மூன்று ஒற்றை வில்லைகளின் கூட்டு வில்லையாகும். இவை ஒளியில் ஏற்படும் பல் வகை பிறழ்ச்சிகளைக் களைய உதவுகிறது. 
*காசுடிங் மும்மை வில்லை* (*Hastings triplet*) என்பது மூன்று ஒற்றை வில்லைகள் பசைகளால் ஒட்டப்பட்டிருக்கும். கூக்கின் மும்மை வில்லை என்பது மூன்று ஒற்றை வில்லைகள் இடைவெளி விட்டுப் பிணைக்கப்பட்டிருக்கும். இவ்வகை வில்லைகள் ஒரே மாதிரியான வளைவு ஆரங்கள் இல்லாதால் உருவாக்கப்படுகிறது. முதல் வகையைப் பயன்படுத்துவது எளிது. இரண்டாம் வகையை ஒளியியல் பிறழ்ச்சி இல்லாமல் பயன்படுத்தலாம்.

நகைக்கடைகாரர்கள் பயன்படுத்தும் நிறப்பிறழ்ச்சி இல்லா வில்லை (மும்மை) மற்றும் ஒளி பெருக்கக் குவி ஆடி
நிறப்பிறழ்ச்சி இல்லா வில்லை (மும்மை) மற்றும் ஒளி பெருக்கக் குவி ஆடியை நகைக்கடைகாரர்கள் பயன்படுத்துகின்றனர்.

மேலும் பார்க்க
--------------

* இரட்டை வில்லை
* ஒற்றை வில்லை
* நிறப்பிறழ்ச்சி இல்லா வில்லை
* மங்கின் ஆடி

மேற்கோள்கள்
-----------

1. ↑  "Triplets". *spie.org*. 8 August 2018 அன்று பார்க்கப்பட்டது.
2. ↑  "Advanced Magnifying Glasses". 2017-06-29 அன்று மூலம் பரணிடப்பட்டது. 2018-01-24 அன்று பார்க்கப்பட்டது.
ஆதிசங்கரருடன், சீடர்கள் பத்மபாதர், சுரேஷ்வரர், அஸ்தாமலகர் மற்றும் தோடகர்
**சுரேஷ்வரர்** அல்லது **சுரேஷ்வராச்சாரியார்** (Sureśvara or Sureśvarācārya), கி. பி. 750இல் வாழ்ந்த அத்வைத வேதாந்தாதி. இவரின் இயற்பெயர் **மந்தன மிஸ்ரர்**. ஆதிசங்கரரின் தலைமைச் சீடர். சங்கரரின் ஆணைப்படி சிருங்கேரியில் சாரதா பீடம் அமைத்து, அதன் முதல் பீடாதிபதியானவர். சுரேஷ்வரர் சங்கரரை விட வயதில் மூத்தவராகவும் இல்லறத்தவராகவும் இருந்தவர்.

வாழ்க்கை
--------

சங்கரரின் சீடராக ஆவதற்கு முன் மந்தன மிஸ்ரர் என்ற பெயரில், மீமாம்ச தத்துவவாதியாக இருந்த இல்லறத்தவர். சங்கரருடன் நடந்த விவாதப் போட்டியில் தோல்வியடைந்த மந்தன மிஸ்ரர், இல்லறத்தை விட்டு, துறவறம் மேற்கொண்டு, சங்கரரை தனது குருவாக ஏற்றுக் கொண்டவர். ஆதிசங்கரர் உரை எழுதிய உபநித நூல்களுக்கு சுரேஷ்வரர் நீண்ட விளக்க உரைகள் எழுதியுள்ளார். எனவே இவரை **வார்த்திககாரர்** (நீண்ட விளக்க உரையாசிரியர்) என்பர். சிருங்கேரியில் சிருங்கேரி சாரதா பீடத்தை நிறுவி அதன் முதல் பீடாதிபதியாக விளங்கியவர்.

எழுதிய நூல்கள்
--------------

அத்வைத வேதாந்த தத்துவத்தை எளிமையாகவும், விளக்கமாகவும், விளக்கும் வகையில் பல விளக்க நூல்களை இயற்றியுள்ளார்.

* பிரகதாரண்யக உபநிடத வார்த்திகம் (சங்கரரின் பிரகதாரண்யக உபநிடத உரைக்கு விளக்க நூல்)
* நைஸ்கர்மியசித்தி
* சம்பந்த வார்த்திகம் (சங்கர்ரின் பிருகதாரண்யக உபநிடத அறிமுக உரைக்கு விளக்க நூல்)
* தைத்திரிய வார்த்திகம் (சங்கரரின் தைத்திரிய உபநிடத உரைக்கு விளக்க நூல்)
* சங்கரரின் தட்சணாமூர்த்தி ஸ்தோத்திர நூலுக்கு விளக்க உரை நூல்
* பஞ்சீகரணம் வார்த்திகம் (சங்கரரின் பஞ்சீகரண பாஷ்யத்திற்கான விளக்க உரை நூல்)

மேற்கோள்கள்
-----------

1. ↑  Works of Sri Sureshwaracharya
2. ↑   நிஷ்கர்ம சித்தி

வெளி இணைப்புகள்
---------------

* சிருங்கேரி மடத்தின் இணையதளம்
* Sri Sureshwaracharya
* Sringeri & The Hoary Guru-Shishya Parampara
* Naishkarmya sidhi of Sri Sureshwaracharya by KS Maheswaran class 1
* சிருங்கேரி மடம்

|
|  |
| முன்னர்**ஆதிசங்கரர்** | **சிருங்கேரி சாரதா மடம்**820–834  | பின்னர்**நித்தியபோதகனர்** |

  


| * பா
* உ
* தொ
ஆதிசங்கரர் நிறுவிய மடங்கள் |
| --- |
| 
* துவாரகை மடம்
* கோவர்தன மடம்
* ஜோஷி மடம்
* சிருங்கேரி சாரதா மடம்

 |  |
**பெஞ்சமின் செக்கோவ்சுகி** (*Benjamin Jekhowsky*, உருசியம்: Вениамин Павлович Жеховский, பிறப்பு: 1881, புனித பீட்டர்சுபர்கு (உருசியா); இறப்பு: 1975, என்கவுசே-லெசு-தெர்மசு (பிரான்சு)) உருசிய-பிரெஞ்சு வானியலாளர் ஆவார். இவர் இவர் ஓர் இருப்புவழித் தட்த்துறையின் அலுவலருக்கு மகனாக புனித பீட்டர்சுபர்கில் பிறந்தார்.

இவர் மாஸ்கோ பல்கலைக்கழகத்தில் கல்விகற்ற பிறகு 1912 முதல் பாரீசு வான்காணகத்தில் சேர்ந்து பணிபுரிந்தார். பின்னர் இவர் பிரான்சின் குடியேற்ர நாடான அல்ஜீரியாவில் இருந்த அல்ஜீயெர்சு வான்காணகத்தில் சேர்ந்து வான்கோள இயக்கவியலில் புலமை பெற்றார். இவர் 1934ஆம் ஆண்டுக்குப் பிறகு **பெஞ்சமின் தெ ஜெகோவ்சுகி** எனும் பெயரில் அறிவியல் கட்டுரைகளை எழுதினார். சிறுகோள் மையம் இவரது கண்டுபிடிப்புகளை "**பி. ஜெகோவ்சுகி**" ) எனும் பெயரில் பதிவு செய்துள்ளது. இக்கால ஆங்கிலத்தில் இவரது பெயர் இழ்செகோவ்சுகி என வழங்குகிறது.

இவர் பன்னிரு சிறுகோள்களைக் கண்டுபிடித்தார். இவர் 190 க்கும் மேற்பட்ட வெளியீடுகளை வெளியிட்டுள்ளார். குறுங்கோள் 1606 இழ்செகோவ்சுகி இவரது நினைவாகப் பெயர் இடப்பட்டுள்ளது.

கண்டுபிடித்தகுறுங்கோள்கள்: 12 ;| 953 பைன்லேவா | ஏப்பிரல் 29, 1921 | 953 |
| 976 பெஞ்சமினா | மார்ச்சு 27, 1922 | 976 |
| 977 பிலிப்பா | ஏப்பிரல் 6, 1922 | 977 |
| 988 அப்பெல்லா | நவம்பர் 10, 1922 | 988 |
| 1013 தோம்பெக்கா | ஜனவரி 17, 1924 | 1013 |
| 1017 ஜேக்குவிலின் | பிப்ரவரி 4, 1924 | 1017 |
| 1037 தேவித்வெல்லா | அக்தோபர் 29, 1924 | 1037 |
| 1040 கிளம்ப்கியா | ஜனவரி 20, 1925 | 1040 |
| 1093 பிரெதா | ஜூன் 15, 1925 | 1093 |
| 1181 இலிலித் | பிப்ரவரி 11, 1927 | 1181 |
| 1328 தேவோதா | அக்தோபர் 21, 1925 | 1328 |
| 3881 தவுமெர்குவா | நவம்பர் 15, 1925 | 3881 |

மேற்கோள்கள்
-----------

1. 1 2  "Minor Planet Discoverers (by number)". *Minor Planet Center*. 20 June 2016. 6 August 2016 அன்று பார்க்கப்பட்டது.
2. ↑  Schmadel, Lutz D. (2007). *Dictionary of Minor Planet Names – (1606) Jekhovsky*. Springer Berlin Heidelberg. பக். 127. பன்னாட்டுத் தரப்புத்தக எண்:978-3-540-00238-3.. பார்த்த நாள்: 18 August 2016.
**நெல்சன்** எனப்படுவது துடுப்பாட்டத்தில் வழங்கப்படுகின்ற வட்டார வழக்கும் மூடநம்பிக்கைக்குரிய விடயமும் ஆகும்.

துடுப்பாட்டத்தின் போது, ஒரு அணியின் ஓட்ட எண்ணிக்கை 111 அல்லது அதன் மடங்குகளாகக் காணப்படுகின்ற நிலையில், இந்த நெல்சன் என்ற பெயர் வழங்கப்படுகிறது. வேத்திய கடற்படையின் பிரபலமான அதிகாரியாக விளங்கிய முதலாவது விஸ்கோண்ட் நெல்சன், போரின் போது, தனது ஒரு கண், ஒரு கை மற்றும் ஒரு கால் என்பவற்றை (உண்மையில் நெல்சனின் இரு கால்களும் ஒருங்கே காணப்பட்டது, அவர் இழந்த மூன்றாவது அங்கம் இன்னும் அறியப்படாமலேயே இருக்கிறது.) இழந்ததை தொடர்புபடுத்தியே இந்தப் பெயர் வழங்கப்படுவதாக சொல்லப்படுகிறது.  நீண்ட காலமாக துடுப்பாட்ட வரலாறுகள் பற்றிய ஆர்வலரும் கணக்கிடுனருமாகிய பில் பிரைன்டால், "ஒரு கண், ஒரு கை, ஒரு ஏதாவதொன்று" என்று நெல்சன் இழந்த மூன்றாவது அங்கத்தைப் பற்றிக் குறிப்பிடுகின்றார். இருந்த போதிலும், இதுவும் இன்னும் மூன்றாவது அங்கம் எதுவென்பதை அறியவில்லை என்பதையே இந்தக் கூற்றும் குறித்து நிற்கிறது.

துடுப்பாட்டத்தின் போது, இந்த நெல்சன் இலக்கங்களில் ஓட்ட எண்ணிக்கை அமைகின்ற சந்தர்ப்பங்களில் அபசகுனமான விடயங்கள் நடந்தேறும் என்கின்ற பரவலான மூடநம்பிக்கை நிலவி வருகின்றது. ஆனாலும், 1990களில் *த கிரிக்கெட்டர்* என்ற சஞ்சிகையால் மேற்கொள்ளப்பட்ட ஆய்வின்படி, அதிகமான ஆட்டவிழப்புகள், ஓட்ட எண்ணிக்கை பூச்சியமாக (0) இருக்கின்ற சந்தர்ப்பங்களிலேயே இடம்பெறுவதாக அறியப்பட்டது. நெல்சன் எண்ணான '111' என்பது, துடுப்பாட்ட வீரரின் ஆட்டமிழப்பின் போது, விக்கெட்டின் மேலுள்ள *பெயில்ஸ்* விழுந்த நிலையில் விக்கட் காணப்படுகின்ற நிலையை ஒத்திருப்பதனாலும் இது துரதிட்ட நிலையாக கருதப்படுகின்றது.

அபசகுனமாக ஆட்டமிழப்புகள், ஓட்ட எண்ணிக்கை நெல்சனாக அமைந்த நிலையில் இடம் பெற்றுவிடக் கூடாது என்ற எண்ணத்தோடு, துடுப்பாட்ட நடுவர் டேவிட் ஷெப்பர்ட் தனது கால்களை மாறி மாறி தரையில் மேலாக உயர்த்திக் கொள்வார்.  இதனைப் பார்வையாளர்கள் அவதானித்து, அவரின் இந்தச் செய்கைக்காக கரகோசங்களையும் எழுப்புவர்.

ஆனாலும், நெல்சன் எண்ணைப் போல், அவுஸ்திரேலியா துடுப்பாட்ட அணியைப் பொறுத்தவரையில், அவர்களுக்கு 87 என்பதே *சாத்தானின் எண்ணாக* கருதப்படுகிறது.  87 ஓட்ட எண்ணிக்கையாக இருந்தநிலையிலேயே, அவுத்திரேலிய துடுப்பாட்ட வீரர்கள் பலரும் ஆட்டமிழப்புகளைச் சந்தித்துள்ளனர் என புள்ளிவிபரங்கள் வெளிப்படையாக்குகின்றன.

உசாத்துணைகள்
------------

1. ↑  Booth, Lawrence (2006). *Arm-ball to Zooter: A Sideways Look at the Language of Cricket*. Penguin Books. பன்னாட்டுத் தரப்புத்தக எண்:978-0140515817. .
2. ↑   (Retrieved 2011-11-13)
3. ↑  David Shepherd (2003-04-12). "David Shepherd's Umpire Guide - My Quirks". BBC Sport. 2011-11-13 அன்று பார்க்கப்பட்டது.
4. ↑  Bill Frindall (2001-09-11). "Stump The Bearded Wonder No 10". BBC Sport. 2011-11-13 அன்று பார்க்கப்பட்டது.
5. ↑  Geoff McClure (2007-11-20). "Why 87 is anything but Australian cricket's magic number". The Age. 2011-11-13 அன்று பார்க்கப்பட்டது.
**பழநியின் பெருங்கல் சவுக்கை** என்பது பழநியில் வாழ்ந்த பெருங்கற்கால மக்கள் பயன்படுத்திய காலக்கணிப்பு கட்டமைப்பாகும். இந்த பெருங்கல் அமைப்புகள் இந்தியாவின் தமிழகத்தில் உள்ள பழனியிலும், இங்கிலாந்து நாட்டின் கோர்ன்வால் மாகாணத்திலும், இத்தாலியிலும் காணப்படுகின்றன. ஒவ்வொரு நாட்டிலுள்ள சவுக்கையிலும் சில மாறுபாடுகள் காணப்பட்டாலும் கல்லின் நடுவிலோ கல்லமைப்பின் நடுவிலோ ஒரு வட்டப்பொந்து அனைத்து சவுக்கைகளிலும் காணப்படுகிறது.

பழநி
----

பழநியிலுள்ள பெருங்கல் சவுக்கை
பழனி அருகே ஆண்டிப்பட்டி மலைப்பகுதியில் இந்த சவுக்கை உள்ளது. இந்த சவுக்கையின் படி ஒரு ஆண்டின் ஆரம்பத்தையும் அரைப்பகுதியையும் முடிவையும் எளிமையாக கணித்தனர். சூரியன் வடக்கில் இருந்து தெற்காக செல்லும் 6 மாத கால பயணத்தை தெற்கு நோக்கிய காலம் என்றும் தெற்கில் இருந்து வடக்காக செல்லும் 6 மாத கால பயணத்தை வடக்கு நோக்கிய காலம் என்றும் கூறுவர். அதன்படி கி.பி. 2013ஆம் ஆண்டின் தெற்கு நோக்கிய காலம் ஆடி முதலாம் தேதி தொடங்கியது. சூரியனின் ஒளி தெற்கு நோக்கிய நகர்வு பாதையை தொடங்கும் காலத்தில் இந்த சவுக்கையில் உள்ள பொந்தின் வழியாக வழியாக சூரிய ஒளி ஊடுருவும். அதன்படி இச்சவுக்கையில் உள்ள துவாரம் வழியாக சூரிய ஒளிக் கதிர்கள் தென்மேற்காக ஊடுருவியதை தொல்லியல் துறை ஆய்வாளர்கள் உறுதிப்படுத்தினர். பழனியில் உள்ள சவுக்கை மூன்று கற்களை ஆய்த எழுத்து போல் அமைத்தது போன்ற தோற்றத்தில் உள்ளது. ஆனால் இங்கிலாந்தில் உள்ள சவுக்கையின் அமைப்பு வேறுபட்டு காணப்படுகிறது.

மேற்கோள்களும் குறிப்புகளும்
---------------------------

1. ↑  "சூரிய ஒளி ஊடுருவிய அதிசயம்: 6 ஆயிரம் ஆண்டு பழமையான ‘சவுக்கை’ கண்டுபிடிப்பு". *சூலை 19, 2013* (பழனி). சூலை 19, 2013. Archived from the original on 2013-07-22.. பார்த்த நாள்: சூலை 24, 2013.
2. ↑  "பழநி அருகே 6 ஆயிரம் ஆண்டுகள்,பழமையான "சவுக்கை' கண்டுபிடிப்பு சூரிய ஒளி ஊடுருவிய அற்புதம்". *சூலை 19, 2013* (பழனி). சூலை 19, 2013.. பார்த்த நாள்: சூலை 24, 2013.
**கானாடுகாத்தான் அழகிய நாச்சியம்மன் கோயில்** தமிழ்நாட்டில் சிவகங்கை மாவட்டம், கானாடுகாத்தான் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அழகிய நாச்சியம்மன் சன்னதியும், விநாயகர், முருகன், பெரிய கருப்பர், சின்ன கருப்பர், ராகு கேது, பலிபீடம் உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் திருவீதி உலா முக்கியத் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பீமன் சிலந்தி** (*golden silk orb-weavers*, பேரினம்: "நெபீலா", *Nephila*) ஓர் அபூர்வ வகை பெரிய சிலந்திகள் ஆகும். 165 மில்லியன் ஆண்டுகட்கு முன் வாழ்ந்த நெஃபிலியா ஜீராசிக்கா எனும் சிற்றினம் இது வரை கிடைத்த சிலந்தி புதைபடிமங்களிலேயே பெரியது.

நான்கு முதல் ஆறு அங்குலம் வரை நீளமும் இரண்டு அங்குல அகலமும் உள்ள இச்சிலந்தியின் உடல் நடுவில் மஞ்சள் நிற கோடுகளும், புள்ளிகளும் நிறைந்து காணப்படும். தரையில் இருந்து குறைந்தது ஆறு மீட்டர் வரை உயரத்திற்கு இவை வலை பின்னும். அவ்வாறான வலைகளின் விஸ்தீரணமும், 2 மீட்டர் வரை இருக்கும். இவ்வலைகள் பிற வகை சிலந்திகளின் வலைகளைக் காட்டிலும் நீண்ட நாள் நீடித்து நிற்கக் கூடியவை. சில வெளிநாடுகளில் இந்த வலைகளை கொண்டு சிறிய மீன்களை பிடித்து வருகின்றனர். 

இவ்வலைகளை சேகரித்து, அவற்றை சுருட்டி அதில் இரைகளை வைத்து மீன்களை பிடிப்பதாகத் தெரிகிறது. வனங்கள் செயற்கையாக அழிக்கப்படுவது, தீயில் எரிந்து நாசமாதல் போன்ற பல்வேறு காரணங்களால், இவ்வகை சிலந்தி இனம் அழிந்து வருகிறது. இதன் உடலில் விஷக்கிருமிகள் இருந்தாலும், மனிதர்களை இவ்வகை சிலந்திகள் தீண்டுவதில்லை. இவ்வகை சிலந்திகளில், பெண் சிலந்திகள் தரையில் குழி தோண்டி அதில் முட்டையிடுகின்றன. இவைகள் இனப்பெருக்கத்திற்காக 15 மணி நேரம் வரை சேர்ந்திருக்கும். அடர்ந்த வனங்களில் மட்டுமே இவ்வகை சிலந்திகள் காணப்படும். மனித நடமாட்டம் உள்ள பகுதிகளில் தென்படாது.

மேற்கோள்கள்
-----------

1. ↑  Amos, Jonathan (20 April 2011). "Fossilised spider 'biggest on record'". BBC News.. பார்த்த நாள்: 24 April 2011.
**பழந்தமிழராட்சி** என்பது 1952 இல் தேவநேயப்பாவாணரால் எழுதப்பட்ட 170 பக்கங்கள் கொண்ட ஒரு நூலாகும். இந்நூலில் பழந்தமிழகத்தில் தமிழ் மன்னர் ஆட்சியின் போது நிகழ்ந்தவற்றை, இலக்கிய நூல்களின் துணைக்கொண்டு பாவாணர் எடுத்தியம்புகின்றார். இந்நூலில், அரசியலுறுப்புகள், ஆள்நிலப் பிரிவுகள், அரசர் பாகுபாடு , அரசன் தகுதிகள், அரசுச் சின்னங்கள், அரசியல் வினைஞர் , அதிகாரிகளின் அமர்த்தம், படையும் பாதுகாப்பும், ஆட்சிமுறை, பொருளாதாரம், அளவைகள், பண்டமாற்றுங் காசும் , மறமும் போரும், அறமுங் கொடையும், குற்றமுந் தண்டனையும் , உழவுங் கைத்தொழிலும் , வணிகமும் போக்குவரத்தும், கலையுங் கல்வியும், சமயமும் கொள்கையும், திருப்பணிகள், அரசர் விழாக்கள், சில அரசியற் கருத்துகள், நம்பற்கரிய செய்திகள் , அன்றாட நிகழ்ச்சி, இல்லற வாழ்க்கை , அரசர் முடிவு ஆகிய தலைப்புக்களின் கீழ் அக்காலத்தில் நிலவி வந்த ஆட்சி பற்றி விளக்கப்படுகின்றது. மேலும், பின்னிணைப்பாக மக்கள் நிலைமை, மொழி நிலைமை , சீமையரசாட்சி வகைகள், வேத்தியல் எழுத்தும் நூல்களும் ஆகியனவும் கூறப்படுகின்றன.

அரசர் பாகுபாடு
--------------

அரசர் குறுநிலமாளும் சிற்றரசர், பெருநிலமாளும் தலைமையரசர், பலநிலமாளும் பேரரசர் என மூன்று வகைப்படுவர். சிற்றரசர் மன்னர் என்றும், தலைமையரசர் வேந்தன் அல்லது கோ எனவும் அழைக்கப்படுவர் என்றும் இந்நூலில் கூறப்படுகிறது. அதாவது மன்னன் எனும் பதவியிலும் கோ எனும் பதவி பெரியது எனும் செய்தியைத் தருகிறார்.

அரசுச் சின்னங்கள்
-----------------

பாவாணர் அரசுச் சின்னங்களாக குலம், பெயர், முடி, கோல், மாலை, கட்டில், குடை, கொடி, முத்திரை. முரசு, கடிமரம், குதிரை, யானை, தேர், மனை என்பனவற்றைக் கூறுகின்றார். இருபத்தொரு அரசுச் சின்னங்கள் சூடாமனி நிகண்டில் கூறப்பட்டுள்ள போதிலும் அவற்றுள் பல "மங்கலப் பொருள்களும் அரணும் உவமையுமாதலின்" அவற்றைப் பற்றிக் கூறவில்லை என்றும் சொல்கிறார்.

படையும் பாதுகாப்பும்
--------------------

இப்பகுதி பாதுகாப்புக்காக சூழ்ந்திருந்த மதில், வழங்கிய பொறிகள் என்பன பற்றி கூறுகின்றன. மதுரை மதிலரண் பல்வேறு பொறிகளைக் கொண்டிருந்ததென்று கூறுவனவற்றையெல்லாம் கூறுகின்றார். எடுத்துக்காட்டாக ஒன்றிரண்டைக் கூறுவதற்கு,
  
 காய்பொன்னுலை - உருகக் காய்ச்சியெறியும் எஃகு உலை
  
 கல்லுமிழ் கவண்-கல்லையெறியும் இருப்புக் கவண் (இடங்கணி). என்பவற்றினைக் கூறலாம். இப்படி முப்பத்தைந்து பொறிகளைக் கூறுகிறார்.

அளவைகள்
-------

எண்ணல் அளவை, எடுத்தல் அளவை, முகத்தல் அளவை, நீட்டல் அளவை, கால அளவை என்பன பற்றிக் கூறுகின்றார்.
நிலவரி விதிக்கும் பொருட்டு சோழவள நாடு முழுவது முதலாம் இராச இராசன் காலத்தில் ஒருமுறையும், முதல் மற்றும் மூன்றாம் குலோத்துங்கன் காலங்களிலும் அளக்கப்பட்டது எனக் கூறும் செய்தி நீட்டல் அளவையில் கூறப்படுகின்றது.
**சாமுவேல் என்றிச் சுகுவாபே** (*Samuel Heinrich Schwabe*, 25 அக்தோபர் 1789 – 11 ஏப்பிரல் 1875) ஒரு செருமானிய வானியலாளர். இவர் சூரியக் கரும்புள்ளிகளின் ஆய்வுக்காகப் பெயர் பெற்றவர்.

இவர் தேசாவு எனுமிட்த்தில் பிறந்தார். முதலில் இறையியலாளராக இருந்த இவர் பின்னர் வானியலில் கவனம் செலுத்தலானார். இவர் 1826 இல் சூரியக் கரும்புள்ளிகளை நோக்கிடலானார்.இவர் வல்கான் எனும் கருதுகோள்நிலைக் கோள் ஒன்றைச் சூரியனுக்கும் அறிவன் (புதன்) கோளுக்கும் இடையில் கண்டுபிடிக்க முயற்சி எடுத்தார். அது சூரியனுக்கு மிக நெருக்கமாக உள்ளதால் அதை நோக்குதல் அரிதெனக் கருதினார். என்றாலும் அது சூரியனுக்கு முன்னால் கடக்கும்போது கரும்புள்ளியாகத் தோன்றும் என நம்பித் தன் ஆய்வைத் தொடர்ந்தார். இவர் 1826 முதல் 1843 வரை 17 ஆண்டுகள் ஒவ்வொரு நாளும் சூரியனை நோக்கி அதன் கரும்புள்ளிகளைப் பதிவு செய்யலானார். இவர் வல்கானைக் காணாவிடினும் சூரியக் கரும்புள்ளி வட்டிப்பைக் கண்டுபிடித்து "1843 இல் சூரியனின் நோக்கீடுகள் (Solar Observations during 1843)" எனும் ஆய்வுக் கட்டுரையில் தன் முடிவுகளை வெளியிட்டார். அதில் இக்கரும்புள்ளிகள் 10 ஆண்டுகளில் பெரும அளவை அடைகின்றன என முன்மொழிந்தார். இந்த ஆய்வை முதலில் எவரும் கண்டுகொள்ளவில்லை. என்றாலும், அப்போது பெர்ன் வான்காணக இயக்குநராக இருந்த உருடோல்ஃப் வுல்ஃப் , மிகவும் ஆழ்ந்துணரவே சூரியக் கரும்புள்ளிகளின் ஆய்வை முறையாகவும் ஒழுங்காகவும் மேற்கொண்டார். சுகுவாபேயின் நோக்கீடுகள் பின்னர் 1851 இல் அலெக்சாந்தர் வான் அம்போல்டால் தனது *அண்டம் (Kosmos)* எனும் நூலின் மூன்றாம் தொகுதியில் பயன்படுத்தப்பட்டன. இப்போது சூரியக் கரும்புள்ளிகளின் அலைவுதன்மையும் நேரமும் துல்லியமாக அறியப்பட்டுள்ளன. எனவே வானியலின் ஓர் அரிய கண்டுபிடிப்புக்குச் சுகுவாபே சொந்தக்காரர் ஆனார்.

இவருக்கு 1857 இல் அரசு வானியல் கழகத்தின் பொற்பதக்கம் வழங்கப்பட்டது.

மேற்கோள்கள்
-----------

* Public Domain இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது:   *பிரித்தானிக்கா கலைக்களஞ்சியம்* (11th). (1911). Cambridge University Press.

வெளி இணைப்புகள்
---------------

* Excerpts from Solar Observations During 1843 by Heinrich Schwabe .
* Address delivered by the President of the RAS on presenting the Gold Medal of the Society to M. Schwabe
* HAO "S. Heinrich Schwabe (1789-1875)"  பரணிடப்பட்டது 2008-07-20 at the வந்தவழி இயந்திரம்
* HAO "S. Heinrich Schwabe (1789-1875)"  பரணிடப்பட்டது 2007-08-06 at the வந்தவழி இயந்திரம் with portrait.
* Chris Plicht "Schwabe, Samuel Heinrich (1789 - 1875)"  பரணிடப்பட்டது 2012-03-21 at the வந்தவழி இயந்திரம்
* The Sun—History
**தலைமுறை இடைவெளி** (*Generation gap*) என்பது, வெவ்வேறு தலைமுறைகளைச் சேர்ந்தோரிடையே, இசை, அரசியல், விழுமியங்கள் முதலிய விடயங்கள் தொடர்பில் இருக்கக்கூடிய கருத்து வேறுபாட்டைக் குறிக்கும். பொதுவாக இவ்வேறுபாடுகள் இளையோருக்கும் அவர்களது பெற்றோர் அல்லது அதற்கு முந்திய தலைமுறையினருக்கும் இடையே ஏற்படுகிறது. இளைஞர்கள், தமது பெற்றோர்கள் முன்னர் நம்பிக்கை வைத்திருந்த பல விடயங்களுக்கு எதிரான கருத்துக்கள் கொண்டிருந்த ஒரு சூழலில், தலைமுறை இடைவெளி குறித்த சமூகவியல் கோட்பாடு 1960களில் கவனத்துக்கு வந்தது.

தற்காலத்தில், சமூகவியலாளர்கள், தலைமுறை இடைவெளியை "நிறுவனமய வயது அடிப்படையிலான பிரிவாக்கம்" எனக் குறிப்பிடுகின்றனர். சமூகவியலாளர்கள் மனிதனின் வாழ்க்கைக் காலத்தை மூன்று பகுதிகளாகப் பிரிக்கின்றனர். இவை, சிறுபிராயம், நடுவயது, ஓய்வுக்காலம் என்பன. இதில் ஏதாவதொரு பிரிவினர் தமது முதன்மைச் செயற்பாடுகளில் ஈடுபடும்போது மற்ற இரு பிரிவினரிடமிருந்தும் தனிப்பட்டே செயற்படுகின்றனர். வீட்டுச் சூழல்களில் மட்டுமல்லாமல், சமூகச் செயற்பாடுகளிலும்கூட ஒரு பிரிவினர் மற்றவர்களிடமிருந்து தனிப்பட்டுச் செயற்படுவதற்கான வழிவகைகளைத் தேடுகின்றனர்.

மேற்கோள்கள்
-----------

1. ↑  Generation gap. (n.d.). Dictionary.com Unabridged. Retrieved March 30, 2015, from Dictionary.com website:  gap
**பீர் பாஞ்சால் சுரங்க இருப்புப்பாதை** இந்தியாவின் ஜம்மு காஷ்மீர் மாநிலத்தில், இமயமலையின் பீர் பாஞ்சால் மலைத்தொடரை குடைந்து வடித்த இந்தியாவின் 11.2 கிலோ மீட்டர் நீளமான பீர்ப பாஞ்சால் தொடருந்து சுரங்க இருப்புப் பாதை, இராம்பன் மாவட்டத்தின் பனிஹால் மற்றும் அனந்தநாக் மாவட்டத்தின் காசிகுண்ட் நகரத்திற்கு அருகே உள்ள ஹில்லார் ஷாகாபாத் ஊரையும் இணைக்கிறது.ஜம்மு-பாரமுல்லா இருப்புப் பாதையின் ஓர் அங்கமாக பீர் பாஞ்சால் சுரங்க இருப்புப் பாதை நிறுவப்பட்டுள்ளது.

பீர் பாஞ்சால் சுரங்க இருப்புப்பாதை, இந்தியாவின் ஜம்மு காஷ்மீர் மாநிலத்தில், பனிஹால் நகரத்திலிருந்து 11.2 (7 மைல்) கிலோ மீட்டர் நிளத்திற்கு இமயமலையின் பீர் பாஞ்சால் மலைத் தொடரைத் குடைந்து அமைக்கப்பட்டது.

நீளம் மற்றும் உயரம்
-------------------

கடல் மட்டத்திலிருந்து 1,760 மீட்டர் உயரத்தில் அமைந்த பீர் பாஞ்சால் சுரங்க இருப்புப்பாதை 11.2 கிலோ மீட்டர் நீளம் கொண்டது.  
இச்சுரங்கப் பாதை 8.40 மீட்டர் அகலமும்; 7.39 மீட்டர் உயரமும் கொண்டது. மேலும் இச்சுரங்க இருப்புப் பாதையை ஒட்டி மூன்று மீட்டர் அகலம் கொண்ட சாலையும் அமைக்கப்பட்டுள்ளது.

தொடருந்துகள் இச்சுரங்க இருப்புப் பாதையை கடக்க 9 நிமிடங்கள் மற்றும் 30 வினாடிகள் ஆகிறது.

பேருந்துகள் காசிகுண்ட் – பனிஹால் நகரங்களுக்கிடையே உள்ள 35 கிலோ மீட்டர் நீள சாலை வழியாக பயணித்து கடக்க வேண்டும். ஆனால் இச்சுரங்க இருப்புப்பாதை மூலம் தொடருந்துகள் 17 கிலோ மீட்டர் பயணித்து கடக்கலாம்.

இதனையும் காண்க
--------------

* ஜம்மு-பாரமுல்லா இருப்புப் பாதை
* செனானி-நஷ்ரி சுரங்கச்சாலை
* ஜவகர் சுரங்கச் சாலை
* பனிஹால்-காசிகுண்ட் சுரங்கச்சாலை
* ஜவகர் குகை
* சோஜி லா சுரங்கச்சாலை

மேற்கோள்கள்
-----------

1. ↑  - Pir Panjal Railway Tunnel
2. ↑  "J & K Project Brief". *usbrl.org*.
3. ↑  "India's longest railway tunnel unveiled in Jammu & Kashmir". தி டைம்ஸ் ஆஃப் இந்தியா. 14 October 2011. Archived from the original on 29 ஜூன் 2013.. பார்த்த நாள்: 14 October 2011.
4. ↑  "Railways' Himalayan Blunder". Tehelka Magazine, Vol 8, Issue 32. 13 Aug 2011. 19 செப்டம்பர் 2012 அன்று மூலம் பரணிடப்பட்டது. 3 ஏப்ரல் 2017 அன்று பார்க்கப்பட்டது.
5. ↑

வெளி இணைப்புகள்
---------------

* Pir Panjal Railway Tunnel T80 By N.A.T.M பரணிடப்பட்டது 2011-08-09 at the வந்தவழி இயந்திரம் at IRICEN
**பெடோசியா** (உருசியம்: Феодосия, *Feodosiya*; உக்ரைனியன்: Феодо́сія, *Feodosiia*; (கிரேக்க மொழி: Θεοδοσία-இல் இருந்து) என்பது ஒரு துறைமுகம் மற்றும் உல்லாசப்போக்கிடம் ஆகும். இது **தியோடோசியா** என்றும் அழைக்கப்படுகிறது. கருங்கடலின் கடற்கரையில் அமைந்திருக்கும் இது கிரிமியா பகுதியின் ஒரு முக்கியத்துவம் வாய்ந்த பட்டணம் ஆகும். பெடோசியா நகராட்சியின் நிர்வாக மையமாக பெடோசியா செயல்படுகிறது. பெடோசியா நகராட்சி என்பது கிரிமியாவில் உள்ள ஒரு பகுதியாகும். இந்த நகரம் அதன் வரலாறு முழுவதுமே **கபா** என்று அழைக்கப்பட்டது. கடைசியாக எடுக்கப்பட்ட 2014ஆம் ஆண்டு மக்கள் தொகை கணக்கெடுப்பின்படி இந்த நகரின் மக்கள் தொகை 69,145 .

வரலாறு
------

### தியோடோசியா

இந்த நகரமானது கி. மு. ஆறாம் நூற்றாண்டில் மிலேடோசு நகரத்தில் இருந்து வந்திருந்த கிரேக்க காலனித்துவவாதிகளால் தியோடோசியா என்ற பெயருடன் நிறுவப்பட்டது. இந்த நகரம் அதன் வளமான விவசாய நிலங்களுக்காக அறியப்படுகிறது. விவசாய நிலங்களை நம்பியே இந்த நகரத்தின் வணிகமானது நடைபெற்றது. கி. பி. நான்காம் நூற்றாண்டில் இந்த நகரமானது ஹூணர்களால் அழிக்கப்பட்டது.

அடுத்த 900 வருடங்களுக்கு இந்த நகரம் ஒரு சிறிய கிராமமாக தொடர்ந்தது. சில நேரங்களில் கசர்கள் மற்றும் பைசாந்தியப் பேரரசு ஆகியோர் செல்வாக்குச் செலுத்திய பகுதிகளில் ஒன்றாக இது இருந்தது. அகழ்வாராய்ச்சிகளின் படி ஒன்பதாம் நூற்றாண்டிலிருந்து தேதியிடப்பட்ட கசர் கலைப்பொருட்கள் இந்த இடத்தில் கிடைக்கின்றன. 

கிரிமியாவின் மற்ற பகுதிகள் போலவே இந்த இடம் (கிராமம்) கிப்சாக்குகளின் ஆட்சிப் பகுதியாக மாறியது. 1230களில் மங்கோலியர்கள் இதனை கைப்பற்றினர்.

உசாத்துணை
---------

1. ↑  Про впорядкування транслітерації українського алфавіту... | від 27.01.2010 № 55
**பீர் முகம்மது சாகிபு தர்கா** கன்னியாகுமரி மாவட்டத்தில் உள்ள தக்கலையில் இருக்கும் பீர் முகமது ஒலியுல்லா என்ற துறவியின் சமாதியின் மேல் கட்டப்பட்டுள்ள சமாதியாகும். இந்த சமாதியின் அருகில் அவரிடம் ஞானம் பெற்ற முனிவரான எக்கீம் முகமதுவின் சமாதியும் அமைந்துள்ளது. புகழ்பெற்ற இந்த சமாதியில் ஆண்டுதோறும் ரஜபு மாதம் 14ம் தேதி ஞானமாமேதை சமாதியான நாளாக அறிவிக்கப்பட்டு ஆண்டுதோறும் விழா கொண்டாடப்படுகின்றது. அந்த நாளை தமிழக அரசு கன்னியாகுமரி மாவட்டத்திற்கு உள்ளூர் விடுமுறை அளித்துவருகின்றது.

வரலாறு
------

கி.பி 16ம் நூற்றாண்டில் நெல்லை மாவட்டம் தென்காசியில் சிறுமலுக்கர் என்பவருக்கு பீர்முகமது மகனாக பிறந்தார். சிறுவயதிலேயே ஞானம் பெற்ற அவர் தற்போதைய கேரள மாநிலத்தின் வடகிழக்கு மலையில் நெடுங்காலம் தவவாழ்க்கையில் ஈடுபட்டார். பின்னர் ஆனைமலையில் சுமார் 25 ஆண்டுகள் வரை வாழ்ந்தார்.

அரச கவுரவம்
-----------

பீர்முகமதுவின் ஞானத்தை அறிந்த கொச்சி மன்னன் சொர்க்கத்து மலருக்கு எத்தனை இதழ்கள் என்ற கேள்வியை கேட்டார். அதற்கு பீர்முகமது, எத்தனை இதழ்கள் என்று சொன்னால் மட்டும் போதுமா? காட்ட வேண்டாமா? எண்ணீனோர் எண்ணினர், பேறு கண்டோர் பார்த்தனர் என்றார். இதை கேட்ட மன்னன் இசுலாம் மதத்தில் பற்றுகொண்டதாக கூறப்படுகிறது.

திருவிதாங்கூர் மன்னன் முத்துசாமி தம்புரான் ஞானம் பெற்ற பீர்முகமதுவை தன்னுடன் வரும்படி அழைத்தார். அதை ஏற்று பீர்முகமது அரசகுடும்பத்தில் ஒரு உறுப்பினராகவே வாழ்ந்து வந்தார். இந்த நிலையில் அரசனின் மகன் இறந்துவிடவே அவனை பீர்முகமது உயிர்பித்ததாக கூறப்படுகிறது. அதன் பிறகு பீர்முகமது மன்னனிடம் மன்னா, நீ என்னை காண்பது இந்நாளோடு சரி, இனிமேல் இல்லை என்று கூறிவிட்டு மறைந்துவிட்டதாக கூறப்படுகின்றது. அதன் பின்னர் மன்னரால் பீர்முகமதுவை அரசனால் கண்டுபிடிக்கமுடியவில்லை.

ஞானபுகழ்ச்சி பாடல்கள்
---------------------

பீர்முகமது 18 ஆயிரம் ஞானபுகழ்ச்சி பாடல்களை எழுதியுள்ளார். அதை ஒவ்வொரு ஆண்டும் ஆண்டுவிழாவின் போது அவரது சமாதியில் பாடப்படுகின்றன.

இறுதிகாலம்
----------

பீர்முகமது இறுதிகாலங்களை குழந்தைகளுடன் கழித்தார். அப்போது கன்னியாகுமரி மாவட்டத்தில் தக்கலை அருகில் உள்ள மேட்டுக்கடை என்னுமிடத்தில் அவர் தங்கியிருந்த பகுதியில் நிலத்தில் குழிதோண்டி அதற்குள் அமர்ந்து அருகில் விளையாடிக்கொண்டிருக்கும் குழந்தைகளிடம் தன் மேல் மணலை போட்டு மூட கூறுவது வழக்கம். பின்னர் அந்த மணலை பிளந்து கொண்டு வெளியே வந்து குழந்தைகளுக்கு காட்சி கொடுப்பது வழக்கம். இதுபோல் ஒருநாள் நிகழ்ந்த போது அவர் மண்ணுக்குள் இருந்து வெளியே வரவில்லை. அந்த நாளையே சமாதியான நாளாக அறிவிக்கப்பட்டு ஆண்டுவிழா கொண்டாடப்படுகின்றது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-02-28 அன்று மூலம் பரணிடப்பட்டது. 2019-09-05 அன்று பார்க்கப்பட்டது.
பழுப்பு நிலக்கரி
**பழுப்பு நிலக்கரி** அல்லது **லிக்னைட்** (**Lignite** or **brown coal**), 25% முதல் 35% வரையில் கரிமம் கொண்ட மிருதுவான, பழப்பு நிறத்தில் காணப்படும் ஒரு வகை எரிபொருள் ஆகும்.பழுப்பு நிலக்கரியில் ஈரப்பதம் அதிக அளவில் இருப்பதாலும், கரிமம் குறைந்த அளவில் இருப்பதாலும் வெப்பம் தரும் ஆற்றலில் இது நிலக்கரி அடுத்த தரத்தில் இது உள்ளது. எனவே சரங்கங்களில் தோண்டி எடுக்கப்படும் பழுப்பு நிலக்கரி, நீராவி மின் நிலையங்களில் மின்சார உற்பத்திக்கு மட்டுமே பயன்படுகிறது.

பயன்பாடுகள்
-----------

பழுப்பு நிலக்கரியை பயன்படுத்தி நீராவி மின்சார நிலையங்கள் இயங்குகிறது, சிறிதளவில் வேளாண்மைக் கருவிகள் உற்பத்திக்கும் மற்றும் நகைகள் உருக்குவதற்கும் பயன்படுகிறது. மேலும் பழுப்பு நிலகக்ரி குளிர்கால பிரதேசங்களில் வீடுகளில் வெப்பமூட்டி அடுப்புகளில் பயன்படுகிறது.

இந்தியாவில் பழுப்பு நிலக்கரி
----------------------------

இந்தியாவில் ஆந்த்ரசைட், பிட்மினஸ், பழுப்பு நிலக்கரி, பீட் ஆகிய நான்கு வகைகள் கிடைக்கிறது. இவற்றில் மிக உயர்ந்த தரத்தில், வெப்ப ஆற்றலை தரக்கூடியது ஆந்த்ரசைட் மற்றும் பிட்மினஸ் எனும் நிலக்கரி ஆகும். இவை இரண்டிலுமே கரிமத்தின் அளவு அதிகம். தமிழ்நாட்டின் கடலூர் மாவட்டத்தில் உள்ள நெய்வேலி பழுப்பு நிலக்கரி சுரங்கத்தில் லிக்னைட் எனப்படும் பழுப்பு நிலக்கரி வெட்டி எடுக்கப்படுகிறது.

மேற்கோள்கள்
-----------

1. ↑  lignite coal
2. ↑  "Coal explained". Energy Information Administration. 2020-09-26 அன்று பார்க்கப்பட்டது.
3. ↑  Lignite
4. ↑  Steam-electric power station

வெளி இணைபுகள்
-------------

விக்கிமீடியா பொதுவகத்தில்,  
 ***Lignite***   
என்பதின் ஊடகங்கள் உள்ளன. 

* "Coal and lignite domestic consumption". Global Energy Statistical Yearbook. 2016.
* Geography in action – an Irish case study பரணிடப்பட்டது 2010-07-22 at the வந்தவழி இயந்திரம்
* Photograph of lignite பரணிடப்பட்டது 2010-04-19 at the வந்தவழி இயந்திரம்
* Coldry:Lignite Dewatering Process

1. ↑  "Deutschland ‒Rohstoffsituation 2015" (PDF). *Bundesanstalt für Geowissenschaften und Rohstoffe* (ஜெர்மன்). 1 நவம்பர் 2016. 6 சூலை 2019 அன்று மூலம் (pdf) பரணிடப்பட்டது. 6 சூலை 2019 அன்று பார்க்கப்பட்டது.
2. ↑  Appunn, Kerstine (7 ஆகத்து 2018). "Germany's three lignite mining regions". *The Clean Energy Wire*. 26 நவம்பர் 2018 அன்று மூலம் பரணிடப்பட்டது. 5 சூலை 2019 அன்று பார்க்கப்பட்டது. Germany has been the largest lignite producer in the world since the beginning of industrial lignite mining. It still is, followed by China, Russia, and the United States. The softer and moister lignite (also called brown or soft coal) has a lower calorific value than hard coal and can only be mined in opencast operations. When burned, it is more CO2 intensive than hard coal.
**அசாம் ஒப்பந்தம்** (**Assam Accord** (1985) அசாமில் குடியேறி வாழும் வங்காளதேச மக்களை அசாமிலிருந்து வெளியேற்றுதல் தொடர்பாக இந்திய அரசும், அசாமிய இயக்கமான அசாம் கண பரிசத்தும் 15 ஆகஸ்டு 1985 அன்று புதுதில்லியில் இந்தியப் பிரதமர் இராஜீவ் காந்தி முன்னிலையில் செய்து கொள்ளப்பட்ட ஒப்பந்தமாகும்.

பின்னணி
-------

அசாமில் குடியிருக்கும் வங்காளதேச அகதிகளை அசாம் மாநிலத்திலிருந்து வெளியேற்றக் கோரி அனைத்து அசாம் மாணவர்கள் ஒன்றியம் 1979-ஆம் ஆண்டு முதல் அசாம் முழுவதும் கடுமையாக போராட்டங்கள் நடத்தியது. இதன் விளைவாக அசாமில் குடியேறிய வங்காளதேச மக்களை வெளியேற்ற இந்திய அரசு ஒப்புக்கொண்டு, அசாம் இயக்கத்தவர்களுடன் 1985-இல் அசாம் ஒப்பந்தம் செய்து கொள்ளப்பட்டது. இதனால் வங்கதேச குடியேறிகளுக்கு எதிரான கலவரங்கள், வன்முறைகள் தற்காலிகமாக நின்றது.

ஒப்பந்தத்தில் கையொப்பமிட்டவர்கள்
--------------------------------

**அசாம் மாணவர்கள் இயக்கப் பிரதிநிதிகள் சார்பில்**

* பிரபுல்ல குமார் மகந்தா, தலைவர், அனைத்து அசாம் மாணவர்கள் ஒன்றியம்
* பிருகு குமார் புகான், பொதுச் செயலாளர், அனைத்து அசாம் மாணவர்கள் ஒன்றியம்
* தீரஜ் சர்மா, பொதுச் செயலாளர், அனைத்து அசாம் மாணவர்கள் ஒன்றியம்

**இந்திய அரசின் பிரதிநிதிகள் சார்பாக**

* ஆர். டி. பிரதான், உள்துறை செயலாளர், இந்திய அரசு
* பி. பி. திரிவேதி, முதன்மைச் செயலாளர், அசாம் மாநில அரசு

**யார் முன்னிலையில்**

* இராஜீவ் காந்தி, இந்தியப் பிரதமர்

வரலாறு
------

அசாம் ஒப்பந்தத்திற்குப் பின் அனைத்து அசாம் மாணவர்கள் ஒன்றியம், அசாம் கண பரிசத் எனும் அரசியல் கட்சியை துவக்கியது. 1985-இல் நடைபெற்ற அசாம் மாநில சட்டமன்றத் தேர்தலில் போட்டியிட்ட அசாம் கண பரிசத் கட்சியின் மாணவர் இயக்கத் தலைவர் பிரபுல்ல குமார் மகந்தா அசாம் மாநில முதலமைச்சராக தேர்ந்தெடுக்கப்பட்டார். அசாம் கன பரிசத் கட்சி இரு முறை அசாம் மாநிலத்தில் 1985 - 1989 மற்றும் 1996 - 2001 என இரு முறை ஆட்சி அமைத்தது

ஒப்பந்தத்தின் விளைவுகள்
-----------------------

இந்த ஒப்பந்தத்திற்கிணங்க அசாம் மாநிலத்தில் மட்டும் இந்திய குடிமக்கள் பதிவேடு முறைப்படுத்தப்பட்டது. மேலும் டிசம்பர், 2019-இல் இந்திய நாடாளுமன்றத்தில் இந்தியக் குடியுரிமை (திருத்தச்) சட்டம் 2019 இயற்றப்பட்டது.

இதனையும் காண்க
--------------

* இந்தியக் குடியுரிமை (திருத்தச்) சட்டம் 2019
* லியாகத்-நேரு ஒப்பந்தம்

மேற்கோள்கள்
-----------

1. ↑  "Assam Accord" (PDF).
2. ↑  Assam People's Council POLITICAL PARTY, INDIA
3. ↑  Text of Assam Accord, according to the Part II (A) The Assam Gazette 23 June 2015, pp 7
4. ↑  Assam Accord from the South Asia Terrorism Portal
5. ↑  AASU questions Govts’ sincerity on Accord பரணிடப்பட்டது செப்டம்பர் 28, 2007 at the வந்தவழி இயந்திரம், The Assam Tribune, 13 May 2007.
6. ↑  "Union Cabinet clears panel to promote Assam’s cultural identity" (in en-IN). *The Hindu*. 2019-01-02. .
***பீமா*** என்பது 2008 இல் வெளியான தமிழ்த் திரைப்படமாகும். லிங்குசாமி இயக்கிய அப்படத்தில் விக்ரம் திரிஷா, பிரகாஷ் ராஜ் ஆகியோர் முக்கிய வேடங்களில் நடித்துள்ளனர்.இப்படத்திற்கு ஹாரிஸ் ஜயராஜ் பின்னணி இசையமைத்துள்ளார். பாடல் வரிகளை பாடல்களை ந. முத்துகுமார், ப.விஜய், வைரமுத்து ஆகியோர் எழுதியுள்ளனர். இப்படத்தின் படப்பிடிப்பு 2006 ஏப்ரல் 24 ஆம் நாள் தொடங்கியது. இந்தியாவின் பலப் பாகுதிகளிலும் படப்பிடிப்பு நாடைப்பெற்றது. 2007 ஆம் தைப்பொங்கலுக்கு வெளியிட ஏற்பாடாகியிருந்தப்போதும் தொழிநுட்பச் சிக்கல்கள் காரணமக வெளியீடு மே 11 2007க்கு பிற்போடப்பட்டது.சிவாஜி திரைப்படத்தின் வெளியீடு காரணமாக மீண்டும் வெளியீடு பிற்போடப்பட்டது. படத்தின் இசை இருவட்டு ஆகஸ்ட் 10 2007 இல் வெளியிடப்பட்டது. படம் ஜனவரி 15 2008 ஆம் நாள் திரையரங்குகளில் வெளியிடப்பட்டது.

கதை சுருக்கம்
-------------

சென்னையில் தனது பலத்தை நி்ருபிக்க முயலும் சின்னாவின் (பிரகாஷ் ராஜ்) குழுவுக்கும் பலமான பெரியவரின் (ரகுவரன்) குழுவிற்கும் இடையான சண்டைகளை மையப்படுத்தி இத்திரைக்கதை எழுதப்பட்டுள்ளது. சிறுவயது முதலே சின்னாவை தனது இலட்சிய மனிதனாக போற்றி வளர்ந்து வரும் சேகர் (விக்ரம்), சின்னாவின் குழுவில் இணைந்து பெரியவரின் குழுவிற்கு சவாலாக விளங்குகிறார். சென்னை நகருக்கு புதிதாக வரும் காவல்துறை அதிகாரி (அசிஷ் வித்தியார்த்தி) இவ்விரண்டுக் குழுக்களையுமே எப்படியாவது அழிப்பதற்காக சிறிய அணியொன்றை அமைத்து சட்டவிரோத குழுக்களை தேடி அழிக்கிறார்.

சென்னையின் சட்டவிரோதக் குழுக்கள் பல அழிக்கப்படுகின்றன. இந்த நிகழ்வுகளின் மத்தியில் சேகர் சின்னாவின் பழைய காதலை இணைத்து வைத்து தானும் ஒரு பெண்ணைக் காதலிக்கிறார். பெரியவரின் கும்பலை முற்றாக அழித்துவிட்டு சென்னையில் சின்னாவை பலமிக்க மனிதனாக ஆக்கிவிட்டு சேகர் சின்னா குழுவில் இருந்து பிரிகிறார். படத்தின் கடைசியில் சின்னா, சேகர், சின்னாக்குழு முழுவதும் காவல் துறையால் கொல்லப்படுகிறது.

பாத்திரங்கள்
------------

* விக்ரம் ... சேகர்
* திரிஷா ... சாலினி
* பிரகாஷ் ராஜ் ... சின்னா
* ரகுவரன் ... பெரியவர்
* அசிஷ் வித்தியார்த்தி காவல்துறை அதிகாரி
* செரின் ... ரங்கு ரங்கம்மா

மேற்கோள்கள்
-----------

1. ↑  "Bheema - Photo Gallery". 2008-01-18 அன்று மூலம் பரணிடப்பட்டது. 06 December அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=` (உதவி)
2. ↑  "'Bhima' only after 'Sivaji' – Lingusamy is firm!" (English). TamilStar.com. 2007-05-14 அன்று மூலம் பரணிடப்பட்டது. 2007-04-29 அன்று பார்க்கப்பட்டது. External link in `|publisher=` (உதவி)CS1 maint: Unrecognized language (link)
3. ↑  "300 prints for 'Bheemaa'" (English). Indiaglitz.com. 2008-01-11 அன்று பார்க்கப்பட்டது. External link in `|publisher=` (உதவி)CS1 maint: Unrecognized language (link)

| * பா
* உ
* தொ
லிங்குசாமியின் திரைவாழ்க்கை |
| --- |
| இயக்கம் | 
* *ஆனந்தம்* (2001)
* *ரன்* (2002)
* *ஜீ* (2005)
* *சண்டக்கோழி* (2005)
* *பீமா* (2008)
* *பையா* (2010)
* *வேட்டை* (2012)
* *அஞ்சான்* (2014)

 |
| தயாரிப்பு | 
* *தீபாவளி* (2007)
* *பட்டாளம்* (2009)
* *வழக்கு எண் 18/9* (2012)
* *கும்கி* (2012)
* *இவன் வேற மாதிரி* (2013)
* *உத்தம வில்லன்* (2015)
* *இடம் பொருள் ஏவல்* (2015)
* *ரஜினி முருகன்* (2015)
* *ரா ரா ராஜசேகர்* (2015)
* *நான் தான் சிவா* (2015)

 |
| விநியோகம் | 
* *கோலி சோடா* (2014)
* *மஞ்சப்பை* (2014)
* *சதுரங்க வேட்டை* (2014)
* *இனம்* (2014)

 |
| நிறுவனங்கள் | 
* *திருப்பதி பிரதர்ஸ்*

 |
**ஆர். கனகசபை பிள்ளை** *(R. Kanagasabai Pillai)* என்பவர் ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957, 1962 ஆகிய தேர்தல்களில் சிதம்பரம் மக்களவைத் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு மக்களவைக்குத் தேர்ந்தெடுக்கப்பட்டார்.

இவர் தமிழ்நாடு சட்டமன்ற உறுப்பினராகவும் பணியாற்றியுள்ளார். இவர் 1967 தேர்தலில் சிதம்பரம் சட்டமன்றத் தொகுதியில் இருந்து, இந்திய தேசிய காங்கிரஸ் வேட்பாளராக, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Volume I, 1957 Indian general election, 2nd Lok Sabha" (PDF). 2014-10-08 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "Volume I, 1962 Indian general election, 3rd Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
3. ↑  "1967 Tamil Nadu Election Results, Election Commission of India" (PDF). 2012-03-20 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.